Suomen Punainen Risti
Toiminta > Kansainvälinen avustustoiminta

Kansainvälistä avutustoimintaa Suomen Punainen Risti rahoittaa keräyksissä saaduin lahjoitusvaroin, ulkoministeriöltä sekä EU:lta saaduilla varoilla. Vuonna 2022 kehitysyhteistyössä varauduttiin ilmastonmuutoksen aiheuttamiin riskeihin, seksuaali- ja lisääntymisterveyden ja -oikeuksien kehittämiseen, humanitaarisen avun ja kehitysyhteistyön välisen jatkumon vahvistamiseen sekä paikallisten Punaisen Ristin ja Punaisen Puolikuun kansallisten yhdistysten vahvistamiseen. Kehitysyhteistyöhön käytettiin vuonna 2022 13,6 miljoonaa euroa.
Katastrofitailanteessa kansallinen Punaisen Ristin tai Punaisen Puolikuun yhdistys lähettää avustusvetoumuksen kansainväliselle Punaiselle Ristille jos se ei selviä tilanteesta yksin. Kansainvälinen Punainen Risti välittää avunpyynnön muille kansallisille yhdistyksille, jotka vastaavat tarjoamalla apuaan. Katastrofiapua annetaan esimerkiksi konfliktien, tulvien ja kuivuuden uhreille. Vuonna 2023  esimerkiksi Ukrainassa autettiin maan sisäisiä pakolaisia käteisavulla ja liikkuvilla terveysklinikoilla. Katastrofirahasto mahdollisti pitkäkestoisen työn Ukrainassa. Ukrainaan lähetettiin lääkintätarvikkeita ja generaattoreita.  Helmikuussa 2023 tapahtui maanjäristys Turkissa ja Syyriasssa. Järjestö lähtti alueelle avustusmateriaalia ja -työntekijöitä. Syyriaan lähetettiin mobiiliklinikka, joka toimi katastrofivalmiusyksikkönä (ERU) viiden kuukauden ajan alueella. Afrikan sarven alue kärsi vaikeasta kuivuudesta ja alue kärsi pahimmasta ruokakriisistä vuosikymmeniin. Tilannetta pahensi alueen sisäiset taistelut, kuten huhtikuussa alkanut Sudanin konflikti. Suomen Punainen Risti rahoitti ruokaturva- ja hätäapuohjelmia katastrofirahaston sekä Suomen ulkoministeriön tuella.  Ulkoministeriön tuella toteutettiin esimerkiksi käteisavustusohjelma kuivuudesta kärsineessä Etiopiassa. Tilanne Gazassa ja Länsirannalla vaikeutui marraskuussa 2023. Suomen Punainen Risti tuki Punaisen Ristin kansainvälisen komitean (ICRC) avustusopreeatiota ulkoministeriön tuella ja lähetti logistiikan katastrofivalmiusyksikön Punaisen Ristin ja Punaisen Puolikuun kansainvälisen liiton (IFRC) tueksi Egyptiin. Vuonna 2023 tehtiin kehitysyhteistyötä Afrikan sarvessa, Sahelin alueella ja Aasiassa. Ulkoministeriö oli kehitysyhteistyön merkittävä rahoittaja.
Suomen Punaisella Ristillä on kansainvälinen henkilöreservi, jossa on noin 700 aktiivista jäsentä. Reservin jäsenet koulutetaan, jonka jälkeen heidät liitetään henkilöreservin jäseniksi. Pääsyvaatimuksena on mm. korkeakoulututkinto ja kolme vuotta tutkinnon suorittamisen jälkeistä tehtäviin soveltuvaa työkokemusta, englannin kielen suullinen ja kirjallinen taito, B-ajokortti ja taito ajaa manuaalivaihteista autoa, tietotekniset perustiedot, valmius sietää epävarmuutta, kiirettä, painetta ja kykyä sopeutua muuttuviin olosuhteisiin. Henkilöreserviin kuuluu esimerkiksi terveydenhuollon, logistiikan, taloushallinnon, katastrofivalmius- ja varautumistyön, tekniikan, tietoliikenteen ja viestinnän ammattilaisia.
Suomen Punaisen Ristin Tampereen Kalkussa sijaitsevassa logistiikkakeskuksessa on varastoituna avustusmateriaalia katastrofiapuun ja kehitysyhteistyöhankkeisiin. Siellä on katastrofivalmiusyksiköitä, kuten kenttäsairaaloita valmiina lähetettäväksi kotimaahan tai ulkomaille äkisti syntyvän avuntarpeen varalle. Logitiikkakeskus tekee myös materiaalihankintoja.